สายรัดข้อมือสีม่วง
โดย...แบงก์กลิ้ง
10 ก.ค. 2558

โดย...แบงก์กลิ้ง
หลังจากประสบความสำเร็จในการระดมทุนให้ศิริราชมูลนิธิ จำหน่ายสร้อยข้อมือเฉลิมพระเกียรติ “60 พรรษา สมเด็จพระเทพรัตนราชสุดาฯ” ผลิตขึ้นจากหินอะเมทิสต์ พร้อมเหรียญโลหะพิมพ์ชื่อโครงการและพิมพ์เลขนูน ๖๐ จำหน่ายในราคาเส้นละ 999 บาท ที่ผลิตมาไม่พอกับความต้องการของประชาชน จนเกือบต้องผลิตเพิ่ม
ธนาคารไทยพาณิชย์ร่วมกับมูลนิธิสายใจไทย คราวนี้เปิดโอกาสให้ประชาชนบริจาคเงินให้องค์กรการกุศลในพระราชูปถัมภ์ เพื่อเป็นการสืบสานแนวพระราชดำริของสมเด็จพระเทพรัตนราชสุดาฯ สยามบรมราชกุมารี ให้ขยายผลกว้างขึ้น 
ผู้สนใจบริจาค 100 บาท รับสายรัดข้อมือสีม่วงเนื่องในโอกาสมหามงคลนี้ได้ที่ สาขาของธนาคารไทยพาณิชย์ทั่วประเทศ ตั้งแต่วันนี้เป็นต้นไป สอบถามรายละเอียดข้อมูลและจุดจำหน่ายเพิ่มเติมได้ที่ 02-438-9991 ถึง 6